
	Comisia pentru buget, finanţe şi bănci
	
	Bucureşti,        

Nr. 22/ 245/ 15.06.2011


Biroul Permanent

al

Camerei  Deputaţilor

Vă înaintăm, alăturat, raportul  asupra  Propunerii legislative pentru modificarea şi completarea Ordonanţei Guvernului nr.75/2001 privind cazierul fiscal, cu modificările şi completările ulterioare, trimis comisiei noastre pentru examinare pe fond, cu adresa Biroului Permanent Plx. 369 din  23 mai  2011.
	PREŞEDINTE,

Maria Eugenia BARNA


Parlamentul  României

Camera Deputaţilor

	Comisia pentru buget, finanţe şi bănci
	
	Bucureşti,    

Nr. 22/ 245/ 15.06.2011


RAPORT  
asupra  Propunerii legislative pentru modificarea şi completarea Ordonanţei Guvernului nr.75/2001 privind cazierul fiscal
Cu adresa nr. Plx. 369 din 23 mai 2011, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu  Propunerea legislativă pentru modificarea şi completarea Ordonanţei Guvernului nr.75/2001 privind cazierul fiscal.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere:

1.  avizul favorabil al Comisiei juridice, de disciplină şi imunităţi;
2.  avizul favorabil al Consiliului Legislativ, cu observaţii şi propuneri,  transmis cu adresa nr.36/13.01.2011;
3.  punctul de vedere al Guvernului prin care susţine adoptarea acestei iniţiative legislative sub rezerva observaţiilor de la pct II.

Prezenta propunere legislativă are ca obiect de reglementare   modificarea şi completarea Ordonanţei Guvernului nr.75/2001 privind organizarea şi funcţionarea cazierului fiscal, republicată, cu modificările şi completările ulterioare, în sensul precizării unor aspecte privind emiterea, obligativitatea prezentării către diferite instituţii şi termenul de valabilitate al cazierului fiscal.
Prin obiectul său de reglementare, propunerea legislativă face parte din categoria legilor ordinare , potrivit art. 73 din Constituţia României, republicată.

La dezbaterile comisiei au participat ca invitaţi, în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice- ANAF, domnul Toma Costreie, Director general adjunct şi doamna Elena Rusu, consilier în cadrul aceluiaşi minister.
La lucrările comisiei şi-au înregistrat prezenţa un număr de 30 deputaţi din totalul de 33 membri ai comisiei.
Raportul comisiei a fost votat cu unanimitate de către deputaţii prezenţi la dezbateri.
Propunerea legislativă  a fost respinsă  de Senat în şedinţa din 16 mai 2011, în calitate de primă Cameră sesizată.
Propunerea legislativă potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterii Propunerii legislative pentru modificarea şi completarea Ordonanţei Guvernului nr.75/2001 privind cazierul fiscal, în şedinţa din data de 15 iunie        2011, comisia propune supunerea spre dezbaterea şi adoptarea Plenului Camerei Deputaţilor a unui raport favorabil cu amendamentele admise,  prevăzute în anexă.
	PREŞEDINTE,

Maria Eugenia BARNA
	SECRETAR,

Nicolae BUD


Şef serviciu:

Consilier parlamentar, Gica Roşu     
Consilier parlamentar, Luminiţa Ghiorghiu                                                               

Anexă
	Nr. crt.
	Text OG nr.75/2001 privind organizarea şi funcţionarea cazierului  fiscal, cu modificările şi completările ulterioare
	Text propus de iniţiator
	Amendament
	Motivaţie

	1. 
	
	Titlul:

Lege pentru modificarea şi completarea Ordonanţei Guvernului nr.75/2001 privind cazierul fiscal, cu modificările şi completările ulterioare


	Titlul:

Lege pentru modificarea şi completarea Ordonanţei Guvernului nr.75/2001 privind organizarea şi funcţionarea cazierului fiscal
	Tehnică legislativă



	2. 
	
	Articol unic: Ordonanţa Guvernului nr.75/2001 privind cazierul fiscal, cu modificările şi completările ulterioare, se modifică şi se completează după cum urmează:


	Articol unic: Ordonanţa Guvernului nr.75/2001 privind organizarea şi funcţionarea cazierului fiscal, republicată în Monitorul Oficial al României, Partea I, nr.664 din 23 iulie 2004, cu modificările şi completările ulterioare, se modifică şi se completează după cum urmează:


	Tehnică legislativă



	3. 
	11)Obligaţia prevazută la alin. (1) este îndeplinită în situaţiile prevăzute la lit. a), c), d) si e) prin transmiterea, în format electronic, a informaţiilor din cazierul fiscal al contribuabililor de Agenţia Naţională de Administrare Fiscală Oficiului Naţional al Registrului Comerţului, la solicitarea acestuia, în termen de 8 ore. Solicitarea cuprinde, în mod obligatoriu, următoarele informaţii: numele şi prenumele/ denumirea şi codul de identificare fiscală.


	1. Alineatul 1¹ al art.8 se modifică şi va avea următorul cuprins:

“11)Obligaţia prevazută la alin. (1) este îndeplinită prin transmiterea, în format electronic, a informaţiilor din cazierul fiscal al contribuabililor de Agenţia Naţională de Administrare Fiscală, după caz, Oficiului Naţional al Registrului Comerţului sau instanţei, la solicitarea acestora, în termen de 8 ore. Solicitarea cuprinde, în mod obligatoriu, următoarele informatii: numele si prenumele/ denumirea şi, după caz,  codul de identificare fiscală.”


	1. La articolul 8, alineatul 1¹ se modifică şi va avea următorul cuprins:

“(11)Obligaţia prevazută la alin. (1) este îndeplinită prin transmiterea,  în format electronic, în termen de 8 ore,   a informaţiilor din cazierul fiscal al contribuabililor de Agenţia Naţională de Administrare Fiscală, după caz, Oficiului Naţional al Registrului Comerţului sau instanţei, la solicitarea acesteia în mod electronic. Solicitarea cuprinde, în mod obligatoriu, următoarele informaţii: numele si prenumele/ denumirea şi, după caz,  codul de identificare fiscală.”

Autor: Domnul Erdei Doloczki Istvan – deputat UDMR

	Tehnică legislativă

Pentru urgentarea procesului actelor de justiţie.


	4. 
	
	2. După alineatul 1¹ al art.8 se adaugă un nou alineat, alin.(1²), cu următorul cuprins:

„(1²) Prevederile alin.(1) nu se aplică în cazul primirii de noi membri în asociaţiile înscrise în Registrul asociaţilor şi fundaţilor”


	2. La articolului 8, după alineatul 1¹ se introduce un nou alineat, alineatul (1²), cu următorul cuprins:

„(1²) Prevederile alin. (1) nu se aplică în cazul primirii de noi membri în asociaţiile înscrise în Registrul asociaţiilor şi fundaţiilor”


	Tehnică legislativă.


	5. 
	Art. 9

(1) Certificatul  de cazier fiscal este valabil 30 de zile de la data emiterii şi numai în scopul în care a fost eliberat.

	3.Alineatul (1) al articolului 9 se modifică şi va avea următorul cuprins:

Art. 9

“(1)Certificatul de cazier fiscal este valabil 90 de zile de la data emiterii si numai în scopul în care a fost eliberat.”


	3. La articolul 9, alineatul (1) se modifică şi va avea următorul cuprins:

“Art.9-(1) Certificatul de cazier fiscal este valabil  60   de zile de la data emiterii si numai în scopul în care a fost eliberat.”

Autor: domnul Călian Petru – deputat PDL
	Pentru urgentarea procesului actelor de justiţie.

